Euroopa Kohtu (seitsmes koda) 12. juuli 2012. aasta määrus – Gibraltari valitsus vs. komisjon
(kohtuasi C‑407/11 P)
Apellatsioonkaebus – Direktiiv 92/43/EMÜ – Looduslike elupaikade kaitse – Vahemere biogeograafilises piirkonnas asuvate ühenduse tähtsusega alade loetelu – Hispaania poolt esitatud ala nimetusega „Estrecho Oriental”, mis hõlmab Briti Gibraltari territoriaalvett ning avamerd, loetellu lisamine – Tühistamishagi – Osaline tühistamine – Lahutamatus – Kaitseõigused
1.                     Apellatsioonkaebus – Väited – Ilmselgelt vastuvõetamatud või ilmselgelt põhjendamatud väited – Igal ajal põhistatud määrusega, ilma suulise menetluseta, rahuldamata jätmine (Euroopa Kohtu kodukord, artikkel 119) (vt punkt 19)
2.                     Tühistamishagi – Ese – Osaline tühistamine – Tingimus – Vaidlustatud sätete eraldatavus – Komisjoni otsuse sätted, mis laiendavad ühenduse tähtsusega ala pindala – Tühistamine, mis tingib otsuse sisu muutmise – Vastuvõetamatus (EÜ artikkel 230; nõukogu direktiiv 92/43; komisjoni otsus 2009/95) (vt punktid 29, 35, 42)
3.                     Menetlus – Üldkohtu kohustused algatada enne vastuvõetamatuse vastuväite suhtes otsuse tegemist suuline menetlus ja anda pooltele võimalus esitada vastuvõetamatuse küsimuse vastuste osas kirjalikud märkused – Puudumine (Üldkohtu kodukord, artikkel 113 ja artikli 114 lõiked 3 ja 4) (vt punkt 45)
Ese
Apellatsioonkaebus, mis on esitatud Üldkohtu (seitsmes koda) 24. mai 2011. aasta määruse peale kohtuasjas T‑176/09: Gibraltari valitsus
vs.
komisjon, millega Üldkohus tunnistas vastuvõetamatuks hagi, millega paluti tühistada osaliselt komisjoni 12. detsembri 2008. aasta otsus 2009/95/EÜ, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade teine ajakohastatud loetelu (teatavaks tehtud numbri K(2008) 804 all), osas, millega loetellu lisatakse Hispaania poolt esitatud ala nimetusega „Estrecho Oriental” (ES6120032), mis hõlmab Briti Gibraltari territoriaalvett ning avamerd.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja Gibraltari valitsuselt.
3.
Jätta Hispaania Kuningriigi kohtukulud tema enda kanda.